
DISSERTATIO  MEDICA 


INAUGURALIS 

DE 

IRITIDE. 


PROOEMIUM. 

Quando  oculi  structuram  valde  delicatam  peU 
luciditatemque  omnium  ejus  humorum  vario¬ 
rum  memoria  habemus,  atque  CorneaB  figuram 
tam  bene  accommodatam,  ad  accipiendas  im¬ 
pressiones  lucis  radiorum,  phaenomena  visus 
gignentium,  unde  pulchritudinem  variam  tam 
rerum  animatarum  quam  inanimatarum,  nec 
minus  proprietates  omnium,  quibus  undique 
cingimur,  vestigare  possumus,  facile  liquet,  in- 

numeros  pene  morbos,  quibus  multiplex  iste 
apparatus  obnoxius  est,  summa  medicorum  di¬ 
ligentia  scrutandos  esse. 

Horum  morborum  unus,  Ophthalmia  Iridis, 
cujus  propensio  ad  perdendum  visum  rapidissi¬ 
ma,  maximi  momenti,  studioque  medicorum 
dignissimus,  est. 

Hic  autem  morbus  esse  oculi  affectio  dis¬ 
tincta  non  putatus  est,  donec  Schmidt  in  Ger¬ 
mania  medicus  et  professor  celebris  in  1801, 
eum  accurate  in  dissertatione  sua  de  Cataracta 
secundaria  et  Iritide  descripsit. 

Chirurgi  Saunders  tractatus  eximius  in  1806 
editus,  primum,  medicos  in  Britannia  sese  ad 
eum  applicare  duxit ;  ex  quo  tempore  vero  ob¬ 
servationibus,  Beer  imprimis,  Farre,  Travers, 
Veitch  et  aliorum,  fauste  explicatus  fuit. 

Ophthalmia  Iridis,  tum  quod  signa  in  horni- 
Ilibus  diversis  nonnihil  differunt,  tum  quod  in 
habitu  corporis  eorum  qui  afficiuntur,  aliqua 
est  differentia,  in  varias  species,  scilicet  in 
Iritidem  Idiopathicam, 

Syphiliticam, 

Rheumaticam, 

Iritidem  Arthriticam, 

Mercurialem, 

Occasionalem, 

a  medicis  divisa  est.  De  quibus  omnibus  di¬ 
cere  non  est  mihi  in  animo,  sed  solum  de  Iri- 
tide  Idiopathica,  Syphilitica,  et  ea  quas  deno¬ 
minata  est  Iritis  Mercurialis. 

Etsi  Hunter,^  an  ulla  oculorum  inflamma¬ 
tio  sit  Syphilitica,  dubitaverit ;  tum  quod  is 
morbus,  cum  alias  partes  corporis  humani  inva¬ 
dat,  dolorem  minus  gravem,  moveat ;  tum  quod 
exempla  ulceribus  comitata,  qualia  Syphilide 
os  vel  guttur  vel  linguam  invadenti,  accidunt, 
nunquam  vidisset ;  Medici  recentiores  nihilo¬ 
minus  plerique  Ophthalmiam  subinde  Vene¬ 
ream  existere  credunt. 

Itaque  Saunders  in  dissertatione  sua  de  Iri- 
tide  hunc  statum  Iridis  aliquando  ex  Syphilide 
oriri  contendit,  et  usum  Hydrargyri  et  Bella- 
doimse  perbenignurn  ad  eum  removendum 
commendat. 


*  Huuter  on  thc  Vcnereal,  p.  324. 

Travers,^  necne  Iritis  Syphilidis  veneno  un¬ 
quam  excitetur,  agens,  difficultatem  minus  e 
ratione  theoretica,  sed  e  complicatione  exemp¬ 
lorum  qu8B  se  nobis  offerunt,  ob  usum  Hydrar- 
gyri,  provenire  putat.  Quoniam  Syphilis  sine 
Hydrargyro  curari  potest,f  nunc  pervenit  hoc 
tempus  quo  dijudicare  possumus ;  et  sine  dubio 
probatum  est,  Ophthalmiam  Iridis  in  homini¬ 
bus  Syphilide  affectis,  in  quibus  nullum  Hyd- 
rargyrum  usurpatum  fuisset,  saepissime  ortam 
esse ;  id  quod  ostendit,  actionem  hujus  metalli 
potentissimi  ad  productionem  Iritidis  in  consti¬ 
tutione  Syphilide  laborante,  non  necessariam 
esse. 

Carmichael:]:  has  observationes  Domini  Tra- 
vers  de  Syphilide  hunc  morbum  excitante  ex¬ 
pendens,  confirmat,  Iritidem  multis  et  crebro 
contingere,  qui  nunquam  Hydrargyrum  sump- 


*  Cooper’s  and  Travers’  Surgical  Essays,  p.  64. 
t  Edinburgh  Medical  and  Surgical  Journal,  vol.  xiv. — 
Communications  by  John  Thomson,  M.D. 

Med.  Chirurgical  Transactions,  vol.  viii.  pp.  558  and  576. 
t  Observations  on  the  Venereal  Disease,  pp.  32,  33. 

serunt.  Denique  in  causis  Iritidis  enumeran¬ 
dis  celeberrimus  Wardrop^  opinatur  Iridem 
aliaquavis  parte  oculi  inflammationi  Syphiliticae 
magis  obnoxiam  esse. 

Iritidem  nonnunquam  Syphiliticam  esse,  su¬ 
pra  dictis  probari  mihi  videtur,  et  contra  dubia 
Joannis  Hunter  et  aliorum  qui  de  morbis  et 
eorum  symptomatibus  tractant,  inter  causas 
hujus  morbi  excitantes.  Syphilidem  enumerare 
debemus. 

Quum  Iritis  non  raro  occurrat,  dum  sub  ac¬ 
tione  Hydrargyri  speciali  laborat  corpus,  quo¬ 
modo  rem  contra  hominum  opinionem  explica¬ 
rent,  Hydrargyrum  nempe,  et  potestatem  Iri¬ 
tidem  curandi  habere,  et  causam  morbi  exci¬ 
tantem  esse,  Medicorum  animi  hgeserunt. 

Clarissimus  Traversf  qui  Iritidem  multo  fre¬ 
quentius  esse  consequentiam  Hydrargyri  cre¬ 
dit,  et  saepius  exempla  Inflammationis  Stru¬ 
mosae,  inter  usum  ejusdem  metalli,  comitari  vi¬ 
dit,  quomodo  Iris  sana  Inflammatione  corripe- 


*  Wardrop’s  Morbid  Anatomy  of  the  Eye,  vol.  ii.  p.  S8. 
t  Cooper’s  and  Travers’  Surg;ical  Essays,  part  i.  p.  80. 

retur,  vasaque  ejus  Lympham  coagulabilem  ef¬ 
funderent,  ac  contra  vasa  Iridis  inflammatas  ac¬ 
tionem  suam  naturalem  reciperent,  lympha¬ 
que  absorberetur  sub  eodem  medicamento,  fa¬ 
cile  intelligit,  de  hac  causa,  quod  partes  corpo¬ 
ris  quse  viribus  integrae  sunt,  ab  iis  male  sese 
habentibus  haud  minus,  quam  hse  inter  se  invi¬ 
cem,  differunt;  quapropter  absorptionem  deposi¬ 
tionemque  eodem  tempore  in  corpore  eodem 
progredi  videmus,  sive  his  usus  fuerit,  sive 
minus. 

Rem  vero  longe  aliter  se  habere  mihi  per- 
suasissimum  est ;  nam  ex  Iritide,  variisque 
etiam  aliis  morbis  inter  Hydrargyrum  usurp¬ 
andum  orientibus,  rationem  reddere  possumus 
eam,  quod  frigus  excitans  causa  et  Hydrar¬ 
gyrum  tantum  causa  preedisponens  Iritidis  est. 

Cum  homo  vi  Hydrargyri  afficitur,  totum 
corpus  excitatur,  conditio  phlogistica  seu  in¬ 
flammatoria  movetur,  actio  arteriarum  capilla¬ 
rium  pragter  naturam  augetur,  et,  ne  diutius 
morer,  Erythema  est.  Dum  increscit  actio  ve¬ 
narum,  processus  absorptionis  cum  aliis  func¬ 
tionibus  omnibus  multum  acceleratur,  et  sen- 

tiendi  facultate  potissimum  aucta,  corpus,  im¬ 
pressionibus  rerum  externarum  ut  vexetur, 
multo  proclivius  redditur. 

Hoc  statu  in  memoria  habito,  si  frigus  aliave 
quaepiam  causa  excitans  inflammationis  corpori 
adhibeatur,  an  consuetudini  alienum  videbitur, 
vel  quisquam  mirabitur,  Iritidem  alias  ve  affec¬ 
tiones  itiflammatorias,  ut  Rheumatismum,  vel 
Erythismum  Mercurialem  (prout  causa  excitans 
plus  minusve  generaliter  parti  alicui  applica¬ 
ta  sit)  accidere  ? 

Ad  hanc  sententiam  facit,  quod  Hydrargy- 
rum  Iritidem  excitare  posse  observatum  est ; 
dum,  in  uno  oculo,  morbi  hujus  curatio  progre¬ 
deretur,  non  raro  evenit,  alterum  oculum  affici 
incepisse. 

In  sanitate  geque  et  morbo  mira  conspiratio 
vel  consensus  inter  varia  organa  corporis  hu¬ 
mani  observatur,  et  in  illis  praecipue  quge  in 
paribus  existunt,  sicut  Mammis,  Auribus,  &c. 
et  in  nullis  haec  magis  conspicua  est,  quam  in 
oculis,  propter  intimum  connexum  qui  inter 
Nervos  opticos,  priusquam  ad  verum  organum 
visus  formandum  procedunt,  reperitur. 

Neque  hasc  conspiratio  solum  inter  oculos  ge¬ 
neraliter  observatur,  sed  inter  texturas  eorum 
consimiles  etiam  existere  apparet ;  sic  ut  Gre- 
gory  celeberrimus,  et  nunquam  non  veneran¬ 
dus,  docet,  “  Pupilla  in  tenebris  patula,  admis¬ 
sa  vel  vividiore  facta  luce,  statim  contrahitur,  et 
hoc  consensui  inter  Retinam  et  musculum  qui 
pupillam  regit,  eamque  vel  arctat  vel  aix^lifi- 
cat,  plane  tribuendum  est,”^  et  de  hac  re  pro¬ 
banda  multa  exempla  a  Wardrop  data  sunt.f 
-Hac  conspiratione  valida  inter  binos  oculos 
-  satis  demonstrata,  cui  potestati  Iritis  in  oculo 
sano  oriens  tribuatur,  ne  minima  quidem  diffi¬ 
cultas  existere  potest. 

A  Medicis  quibusdam  dicitur,  Iritidem  in 
gegris  nunquam  visam  esse,  quibus  ad  alium 
(non  Syphiliticum)  morbum  curandum  Saliva 
excitata  fuerit.  Cujus  rei  rationem  Veitchj; 
plenissime  explicat,  opinatus  in  istiusmodi  ho- 


*  Conspectus  Medicinae  Theoreticae  a  Jacobo  Gregory,  M.  D. 
t  Wardrop’s  Morbid  Anatomy  of  the  Eye,  vol.  ii.  p.  I5l. 

$  A  Practical  Treatise  on  Diseases  of  the  Eye,  by  J. 
Veitch,  M.D.,  p.  — Qua  hae  opiniones  plenissime  investi¬ 
gantur. 

minibus  proclivitatem  ad  inflammationem  op¬ 
primi,  et  a  natura  spatioque  longo  morbi,  ha¬ 
bitum  corporis  afficientis,  multum  comminui, 
nec  iis  opus  esse  ut  Hydrargyri  usum  celent, 
(ut  illi  haud  raro  Syphilide  laborantes  solent) 
ideoque  aeris  vicissitudinibus  minus  objecti  sunt. 

Hactenus  Hydrargyrum,  ut  causam  excitan¬ 
tem  Iritidis  non  posse  agere  vidfmus  ;  sed  qua¬ 
tenus  ejus  potentia  pr^edisponens  aspectum  Iri¬ 
tidis  variare  possit  haud  mihi  certum  est ;  vim 
tamen  aliquam  signa  morbi  utique  afficiendi 
habere,  cum  indicia  generum  variorum  Iritidis 
describemus,  liquebit. 

DE  DEFINITIONE  MORBI. 


Ut  apud  majores  nostros,  Iritis,  a  emeteris  oculi 
morbis,  diversa,  incognita  fuit,  nullam  ejus  de¬ 
finitionem  in  Nosologia  Culleni  clarissimi  ha¬ 
bemus — a  Mason  Good  tamen,  chirurgo  soler- 
tissimo,  et  viro  apprime  docto,  sic  definitur 
Iritis. 


JB 

(OPHTHALMIA  IRIDIS.) 

“  Inflammation  commencing  in  the  Iris ; 
colour  changed  to  a  green  or  reddish ;  fibres 
less  moveable,  and  shooting  dentiform  processes 
into  the  Pupii;  Pupii  irregularly  contracted 
and  greyish.” 

Et  in  Classe  sua  Hcematicorum,  ordine  Phlo~ 
goticorum  posuit,  uti  speciem  secundam  Gene¬ 
ris  Ophthalmice;  nempe  Ophthalmian  Iridis 
appellavit  quse  Classe  Pyreociarum  et  ordine 
Phlegmasiarum,  cum  Nosologia  Culleni  con¬ 
cordat. 

DE  SIGNIS. 

* 

Ineunte  Iritide  Idiopathica,  molestiae  et 
tensionis  per  totum  oculi  globum  sensu,  ta¬ 
men  in  dolorem  obtusum,  hebetem  et  alte  posi¬ 
tum,  paulatim  desinente,  quasi  a  summis  digi¬ 
tis,  vel  a  vasis  distentis  oculum  prementibus 

orientem,  corripitur  aeger ;  gradatim  coarctatur 
oculi  Pupillae  apertura,  dum  Iris  corrugata  et 
irregularis  fit,  et  margo  ejus  ad  Capsulam  Len¬ 
tis  vertitur. 

Color  Pupillae  admodum  mutatur,  specie 
ejus  naturaliter  nigra  amissa,  simul  cum  Iridis 
colore,  qui,  primo  ad  circulum  ejus  minorem 
magis  pullus  fit,  dum  circuli  majoris  color,  pro 
eo  quem  in  statu  sano  possederat,  multum  va¬ 
riat,  virescens,  ut  Schmidt  docet,  si  color  ejus 
caeruleus ;  cinereus,  si  fuscus  vel  niger  fuerit. 

Si  ad  oculum  spectemus,  zonula  vasorum 
rubra  illam  oculi  partem  qua  Corneae  junctura 
cum  Sclerotica  est,  cingere  videtur.  Rubor 
tunicarum  oculi  externarum  minime  intensus 
est ;  tunicae  Scleroticae  vascula  maxime  densan¬ 
tur,  cum  Conjunctiva  parum  afficitur ;  vasa 
quoque  non  trans  Corneam  currunt ;  sed  ut  ad 
Iridem  inflammatam  perveniant,  per  tunicam 
Scleroticam  subito  penetrant. 

Uti  in  colore  Iris  non  parum  mutatur,  sic 
multo  crassior  fit;  et  Corneam  versus  se  pro¬ 
trudit,  cameram  anteriorem  minuens.  Mobili¬ 
tas  quoque  ejus  multum  imminuitur,  Pupilla 

ab  incremento  vel  lucis  diminutione,  parum  af¬ 
fecta.  Multum  permutatur  etiam  Margo  Pu- 
pillse ;  plus  minusve  quam  in  statu  naturali  in- 
asqualis,  et  crassior  factus. 

Dum  sese  offerunt  h^e  mutationes,  visus  sen¬ 
sus  multum  obtunditur,  ob  Inflammationem 
ad  Capsulam  Lentis  extensam,  qua  ejus  pellu¬ 
cidi  tas  multum  minuitur.  In  hoc  morbi  sta¬ 
dio  dolor  quam  maxime  acutus  est,  et  lucis  in¬ 
tolerantia  valde  molesta;  multumque  incom¬ 
modi  agger  habet  ab  oculo  etiam  leniter  presso, 
vel  celeriter  moto.  Dolor  quoque  in  Palpebris, 
fronte  et  tempore  proximo,  capitisque  latere 
eodem  acutissimus  est,  per  globum  oculi  cru¬ 
cians,  usque  ad  cerebrum  penetrans. 

Signis  corporis  se  male  habentis  omnibus,  et 
rubore  conj  uncti vag  praecipue  circa  Corneam 
ingravescentibus,  stadium  Iritidis  secundum  ap¬ 
paret  doloribus  minus  regularibus  factis,  lucis 
sensu  imminuto,  dum  multum  vexatur  homo 
corporum  specie  lucentium  falsa,  et  igneis  ful¬ 
goribus  ante  oculos,  pragcipue  in  noctis  caligine, 
micantibus,  hoc  stadium  distinguitur. 

Pupillae  margo  minus  orbiculatus  fit,  et  spe- 

ciem  cineream  exhibet,  quare  oculum  attente 
inspicienti  materia  aranese  similis,  e  Lympha 
coagulata  formata  et  Pupillae  locum  occupans, 
esse  videtur.  Forma  Pupillae  valde  mutatur, 
facta  nimirum  vel  quadrata,  oblonga,  vel  Phom- 
boidea.  Lymphae  coagulabilis  massulae  obser¬ 
vantur,  quae  ab  acie  ejus  inordinata  oriuntur, 
et  adhaesiones  late  patentes  formant ;  pupil¬ 
laeque  aperturam  fere  obstruunt ;  quo  evenit,  ut 
res,  nisi  in  parte  vel  uno  latere  tantum,  non 
videantur. 

Lympha  in  Iridis  substantiam  deponi  non 
intermittit,  et  sic  Iridem  sese  antrorsum  pro¬ 
trudere  cogit;  et  ad  corneam  appropinquare, 
dum  ea  quae  in  superficie  Iridis  posteriore  de¬ 
posita  fuit  inter  uveam  et  capsulam  lentis  ad¬ 
haesionem  efficit,  qua  natura  hujus  membranae 
pellucida  multum  corrumpitur;  et  non  raro 
tam  magna  est  effusio,  ut  Lympha  in  cameram 
oculi  anteriorem  protrudatur.  Dum  ad  corneam 
appropinquat  Iris,  tunica  oculi  illa  plurimum 
mutatur;  splendore  suo  perdito,  et  Iride,  ut 
per  nebulam  visa. 


14 


DE  lEITIDE. 


Si  ab  ulla  causa  stadium  ejus  currere  morbo 
detur,  nunc  in  ea  Iridis  parte  praecipue,  ubi 
zonae  ejus  major  et  minor  sese  connectunt,  duo 
vel  plura  corpora  parva,  rotunda,  coloris  lutei, 
vel  aurantii,  sita  videntur ;  haec  corpuscula  ci¬ 
tissime  in  suppurationem  abeunt,  rumpuntur, 
et  materiam  quam  continent  in  cameram  oculi 
anteriorem  ejiciunt,  dum  orae  sacculorum  lace¬ 
ratae  humore  aquoso  solutae  innatare  videntur. 

Dum  Iritis  adest,  totum  corpus,  febre,  quae 
dicitur  inflammatoria  seu  symptomatica,  plus 
minusve  aflScitur;  prout  inflammatio  ad  tu¬ 
nicas  oculi  externas  sese  extenderit,  vel  in¬ 
teriores,  sicut  choroideam  retinamque,  occu¬ 
paverit,  vel  in  utrasque  eodem  tempore  pro¬ 
cesserit  ;  in  quo  casu,  si  signa  corporis  totius 
male  se  habentis,  ut  dolor  capitis,  et  temporis 
proximi,  inquietudo  magna,  calor  corporis  su¬ 
perficiei  plurimum  auctus,  cum  pulsu  pleno 
duroque  et  alvo  astricta,  pergravia  sunt,  et  si 
non  amoveatur  inflammatio,  totus  oculus  sup¬ 
puratione  corrumpitur. 

Tot  tamque  varia  sunt  Iritidis  simplicis  sig- 

na ;  nunc  ad  illam  morbi  speciem  consideran¬ 
dam  qu£e  in  Syphilide  occurrit,  et  cui  nomen 
Iritis  Syphilitica  est,  progrediamur. 

In  Iritide  Syphilitica,  rubor  ille  Iritidi  adeo 
proprius  observatur,  priusquam  ulla  mutatio 
in  Iridis  aspectu,  vel  magnitudine  pupillse 
videri  possit ;  rubor  qui  ad  marginem  Corneae 
perconspicuus  est,  citissime  supra  partem  con¬ 
junctivae  anteriorem  sese  dispergit ;  species 
circa  corneam  zonularis  non  solum  arteriis  cili¬ 
aribus  formatur,  sed  etiam,  a  vasis  conjunctivae 
sanguiferis  in  magnitudine  et  numero  auctis, 
oritur ;  et  ut  Sci  eroticae  et  Conjunctivae  vascu¬ 
lorum  multitudo  increscit ;  ita  Cornea  magnam 
mutationem  subit,  minus  translucens  (sed  non 
ex  toto  opaca)  facta.  Hic  Corneae  aspectus  (ut 
Schmidt  credit)  a  membrana  humoris  aquosi 
male  se  habente  oritur ;  sed,  ut  Beer  existimat, 
ab  aquula  inter  Corneae  lamellas  collecta,  cum 
humoris  aquosi  pelluciditate  simul  imminuta. 
Nunc  cernitur  Iris  multum  densata,  et  Cor¬ 
neam  versus  projecta,  et  in  motibus  valde  limi¬ 
tata,  dum  coloris  mutatio  primo  ad  minorem, 
posteaque  ad  circulum  majorem  occurrit,  et 

Pupilla  paulatim  sese  contrahens,  valdeque  in- 
asqualis,  angularis  facta,  sursum  antrorsumque 
ad  nasi  radicem  trahitur. 

His  signis  conjuncta  sunt  intolerantia  lucis 
maxima,  et  sensus  oculi  totius  dolens,  quee 
cum  Epiphora^  mutatione  lucis  etiam  minima, 
multum  ingravescunt,  etiamque  vespere  in¬ 
stante  augeri  videntur. 

Inter  hsec  dolor  supra  palpebram  superiorem 
fixus  oritur,  qui  vespere  constanter  recurrit,  post 
mediam  noctem  acutissimus  fit,  et  gradatim 
paulo  ante  tempus  matutinum  abit.  Post  quem¬ 
que  doloris  regressum.  Pupillae  distortio  major 
fit,  mutatio  in  substantia  et  Iridis  colore  ul¬ 
terior  evenit,  et  adhaesiones  inter  marginem 
Pupillae  et  superficiem  capsulae  lentis  ante¬ 
riorem  oriuntur. 

Si  in  hoc  stadio  processus  sui  perniciosi  mor¬ 
bus  non  reprimatur,  tumores  parvuli,  coloris 
fusci  vel  rubri,  ab  Iridis  margine  vel  superficie 
oriuntur,  qui  post  breve  tempus  rumpuntur, 
quicquid  continuerant  Camerae  oculi  anteriori 
reddentes. 

In  illa  Iritidis  forma  (Mercuriali  dicta)  signa 

^  vehementer  discrepare  videntur,  quia  Lymphae 
depositio  multo  lentius  occurrit,  et  minus  con¬ 
trahitur  Pupilla ;  dolore  omnibusque  aliis  sig¬ 
nis  inflammatoriis  mitioribus  existentibus. 
Quod  ffiger  tum  quoque  sub  vi  Hydrargyri  la¬ 
boret,  difficultatem  hanc  Iritidis  speciem  agno¬ 
scendi  multum  imminuit. 


DE  CAUSIS  EXCITANTIBUS. 

Omnes  causae,  quae  generaliter  Inflamma¬ 
tionem  oculi  movent,  Iritidem  etiam  excitare 
possunt.  Harum,  transitus  subitus  a  calore  ad 
frigus,  venti  frigidissimi,  radii  solis  fulgentes 
vel  Jux  splendida,  et  vis  externa  oculo  illata, 
praecipuae  sunt. 

Tales  hujus  morbi  causae  tamen  frequentis- 
simae  sunt,  quales  in  Iridem  ipsam  valde  deli¬ 
catam,  proxime  agunt ;  sic  ut  dum  operatio 
Cataractam  extrahendi  fit.  Lens  opaca,  magni¬ 
tudine  sua  nimia.  Pupillae  marginem  collidit  * 
premitque.  Iritis  etiam  saepe  oritur  a  parte 
Corneae  pendula  nimis  frequenter  elevata,  et 

post  operationem  cataractam  deprimendi ;  pu¬ 
pillamque  artificiosam  formandi. 

Inter  causas  excitantes,  proclivitatem  ad  in¬ 
flammationem  Rheumaticam,  Arthriticam,  vel 
Syphiliticam,  numerare  oportet. 

DE  DIAGNOSI. 

Iritis  Idiopathica  per  signa  propria  facile 
distinguitur ;  Oculi  dolor,  qui  per  totum  capitis 
latus  extendit,  vehemens  est,  vasorum  circulus 
juncturam  Scleroticas  cum  Cornea  circumdat. 
Iris  tumida  est,  colorque  ejus  mutatur  cum 
sensu  aucto ;  dum  Conjunctiva  parum  afficitur ; 
per  hasc  ab  aliis  vitiis  oculi  facile  dignoscitur. 

In  illa  Iritidis  specie  quse  ex  inflammatione 
a  conjunctiva  se  extendente  fit,  et  quee  Se¬ 
cundaria”  nominatur.  Conjunctiva  minus  vas¬ 
culis  referta  est,  depositio  parcior,  et  non- 
nunquam  nulla  est.  Pupilla  minus  contrahi¬ 
tur,  dolorque  lenior,  et  sensus  minus  acutirs 
est. 

Ab  inflammatione  Iridis  simplice  illa,  qu« 

Syphilitica  dicitur,  praecipue  distinguitur,  Iride 
magis  inaequali,  et  corrugata,  minusque  luce 
affecta,  dolore  etiam  interdiu  multo  minus 
acuto,  dum  nocte  valde  augetur ;  et  Iris  vasis 
rubris  tegitur.  Pupilla  minus  contracta  est,  et 
quamvis  signa  non  tam  gravia  sunt,  Caecitas 
tamen  in  Iritide  Syphilitica  multo  plus  perfecta 
et  citius  accidit. 

A  Saunders  celeberrimo  etiam  dicitur,  Lym¬ 
pham  coagulabilem  in  forma  guttularum  de¬ 
poni,  et  speciem  tuberculosam  accipere.'^ 


DE  PROGNOSI. 

Etiamsi  tam  magni  momenti  est  organum 
laborans,  morbus  gravis,  et  citissime  visum  abo¬ 
lens,  Prognosis  stadii  Iritidis  Idiopathicae  pri¬ 
marii,  quum  haec  facile  agnoscitur,  si  modo  re¬ 
media  ad  eam  curandum  apta  adhibeantur, 
plerumque  fausta  est. 


*  Saunders  on  the  Eye,  by  Farre,  p.  Q5, 

Cum  Iritis  junioribus  habitus  corporis  sani 
occurrit,  cum  inflammatio  in  Iride  ex  toto  re¬ 
tinetur,  et  non  a  caus4  speciali,  ut  a  Syphilide, 
oritur,  felicem  quoque  exitum  praedicere  licet. 
Si  contra,  inflammatio  ad  tunicas  oculi  inte¬ 
riores  vel  exteriores  progreditur,  veram  Oph~ 
thalmiam  internam  vel  inflammationem  oculi 
totius  movens;  et  si  multum  febris  adsit,  et 
frontis,  oculi,  temporisque  dolor  urgeat,  cum 
tinnitu  aurium,  pervigilio,  praecipue  si  ab  Iridis 
laceratione,  quae  facultatem  ejus  in  perpetuum 
abolere  possit,  oriatur,  prognosis  infaustissima 
habetur,  non  quod  Lympha  deponatur,  sed 
quod  tantum  periculi  est  ne  Inflammatio  re¬ 
trorsum  eat.  Cerebrumque  afficiat. 

In  stadio  nostri  morbi  secundo  ex  Lympha 
plus  minusve  deposita.  Prognosis  multum  pen¬ 
det;  nam  quamvis  (ut  Beer  existimat)  haec, 
quam  in  stadio  primo,  multo  minus  fausta  sit, 
tamen,  si  medicinas  propriae  non  omittuntur, 
morbi  oculi  curatio  quam  perfectissima  obtine¬ 
tur.  Si  post  oculum  attente  spectatum,  nec 
Lymphae  effusio  in  Camera  oculi  posteriore 
inter  Uveam  et  Lentis  capsulam  observetur. 

nec  processus  Lymphse,  nisi  quam  minime,  ab 
Iridis  margine  in  cameram  anteriorem  promi¬ 
nent,  dum  nec  ulla  ulceratio  vel  mutatio  in 
Iride  organica  est,  visus  in  totum  restaurari  po¬ 
test;  licet  Iridis  motus  per  aliquod  tempus 
hebetes  sint  sine  contractionibus  ejus  multum 
affectis. 

Si  Lymphas  effusio  tamen  permagna  sit,  vel 
color  Iridis  valde  mutatur  cum  ulceribus  pluri¬ 
mis  in  ejus  superficie  et  magna  quantitate 
puris  in  oculi  cameris ;  et  si  inflammatio  ita 
ad  Corneam  sese  extenderit,  ut  ad  eam  Iris 
jam  appropinquet.  Prognosis  infaustissima  ha¬ 
benda  est;  nam  visum  restaurare,  vel  prohi¬ 
bere  ne  Staphyloma  obveniat,  tum  nemo  speret. 

DE  MEDENDI  RATIONE. 

Ut  hic  morbus  in  Lymphee  effusione  cele¬ 
riter  terminatur,  quam  necessarium  sit,  Iriti- 
dem  Idiopathicam  quam  citissime  resolvere,  fa¬ 
cile  patebit. 

Cum  victu  quantum  ferri  potest,  tenui,  om- 

nibus  iis  remediis  quae  ad  inflammationem  mi¬ 
nuendam  optima  habentur,  uti  oportet. 

Horum  omnium  efflcacissima  est  sanguinis 
detractio,  in  cujus  remedii  usu,  quod  ad  quanti¬ 
tatem  attinet,  pro  aetate  et  habitu  corporis  aegri 
haec  aestimanda  est.  Quo  citius  abstrahitur,  eo 
effectus  plerumque  felicior  evenit,  et  ad  hoc 
bene  largo  vulnusculo  vena  incisa  est  donec 
anima  deficiat;  quis  enim  Conjunctivam  (in 
Ophthalmia  vera)  rubram,  inter  Syncope  na  san¬ 
guinis  missione  orientem,  albescere  non  vidit  ? 

Unciae  sanguinis  octodecim  vel  etiam  tri¬ 
ginta  ad  primam  missionem  detractae,  duplice 
quantitate  frequentibus  et  parvis  detractionibus 
amissa  longe  utiliores  erunt. 

Porro  si  post  unam  detractionem  Sanguinis 
plenam,  Symptomata  non  multum  mutata  ma¬ 
neant,  ad  eam  iterum  decurrendum  est,  donec 
effectus  aliquis  vel  in  pulsu,  vel  in  signis  quae 
vexant,  edatur ;  nam,  ut  Doctor  Graham,  Pro¬ 
fessor  noster  in  re  Botanica  spectatissimus,  do¬ 
cet  : — “  The  general  rule  of  our  conduct,  there- 
fore,  ought  to  be  derived  from  the  sensible  ef- 
fect  of  our  practice,  and  every  dose  of  medi- 

cine,  lio we ver  large,  is  too  small,  every  quan- 
tity  of  blood  drawn,  however  great,  is  too  little, 
if  it  stop  short  of  the  usual  sensible  efFect ;  if 
we  employ  blood-letting  in  a  patient  with  a  full 
hard  pulse,  however  large  the  quantity  may  be 
that  we  take  away,  we  do  not  try  the  remedy, 
if  we  stop  before  we  have  produced  its  usual 
sensible  efFect s,  before  we  have  brought  down 
the  fulness  of  the  pulse.” 

Si  ob  corpus  nimium  infirmatum  et  relaxatum, 
detractio  Sanguinis  ulterior  multum  noceat, 
dum  signa  adhuc  gravissima  sunt;  tunc  ad  Spe¬ 
cialem  ejus  detractionem  confugiendum  erit. 

Hasc  optime  efficitur  per  hirudines,  quse 
regioni  temporum  quam  proxime  ad  oculum 
affigi  iterum  atque  iterum  debent,  ita  ut  eva¬ 
cuatio  Sanguinis  lenta  a  vasis  Sanguiferis  vi¬ 
cinis  perpetuetur. 

Purgantia  a  primis  diebus  ad  Ophthalmiam 
sanandam  adhibita  sunt ;  et  facile  constat,  heec 
egregie  esse  profutura,  nempe  a  vi  qua,  in 
diathesin  phlogisticam  minuendo,  res  omnes 
quae  intestina  irritant  expellendo,  et  majorem 
sanguinis  derivationem  abdomen  versus  effi- 

ciendo,  pollent,  dum  ad  caput  derivationem 
minuunt. 

Medicamenta  nauseam  excitantia,  cum  sic¬ 
citatem  cutis,  tam  frequenter  febrem  Syno- 
cham  comitantem,  solvant,  et  actionem  auctam, 
a  nausea  quam  movent,  arceant,  in  Iritide 
curanda  efficacissima  invenientur. 

His  medendi  consiliis  emplastrum  vesica- 
torium,  ut  postea  idoneo  unguento  vel  emplas¬ 
tro  acri,  fluxus  humoris  perpetuus  educatur, 
pone  aures  vel  nuchae  imponere  expedit. 

Remedia  topice  oculo  admota  parvi  momenti 
sunt ;  non  prorsus  inutile  tamen,  oculum  aqua 
tam  calida,  quam  geger  sustinere  potest,  fovere, 
vel  fomentis  tepidis,  quibus  pauca  capita  pa¬ 
paverum  decocta  essent,  uti. 

Iris  fibris  musculosis  copiose  instrui  appa¬ 
ret  ;  et  hae  circulatim  radia tim que  adeo  dispo¬ 
nuntur  ut  Pupilla  clara  luce,  facillime  minuatur, 
et  obscura,  dilatetur.  Ha?c  contractio  pupilla, 
quas  in  statu  oculi  sano  ex  lucis  impressionibus, 
retinamque  afficientibus  oriebatur,  nunc  ab 
irritatione  in  fibris  Iridis  musculosis,  ab  in¬ 
flammatione  excitata  inducitur :  hinc  Pupilla, 

quamvis  lucis  stimulus  nonnihil  imminutus 
fuerit,  contracta  manet. 

Cum  his  omnibus  modis  Iritidem  curandi 
supradictis,  ne  Pupilla  sese  contrahat,  vel  su¬ 
perficies  Iridis  posterior  sese  Capsulae  lentis 
agglutinet,  contractionemque  immobilem  in¬ 
ducat,  prohibere,  (vel  si  res  jam  facta  sit)  eam 
amovere,  summopere  nitendum  est. 

Ad  Pupillam  dilatandum  potentissimum  Bel- 
ladonnae  extractum  est;  quod  a  celeberrimo 
Saunders,  ad  morbos  oculorum  curandos  pri¬ 
mum  in  usum  introductum  est. 

Saunders  enim  Belladonnam  consortium  illud 
actionum  inter  Iridem  et  Retinam  qua  Pu¬ 
pilla  in  tenebris  patula,  admissa  vividiore  luce, 
statim  contrahitur”  abolendi  potestatem  habere, 
existimavit ;  necnon  motus  consociatos  duorum 
inter  se  invicem  oculorum,  qualiter  alterutro 
adumbrato,  conspici  solet,  similiter,  quamvis 
minus,  interrumpere.  Credidit  etiam  Bella¬ 
donnam  fibrarum  radiatarum  contractionem  in- 
‘  ducendi  vim  specialem  habere  ;  et  sic  dicit, 
‘‘  hoc  admoto  marginem  Pupillae  dilatari,  et  ab 
axe  suo  recedere,  fraenulaque  Lymphae  agglu- 

tinahtis  refringere,  et  iridem  demum  se  a  lentis 
capsula,  separare.” 

Extractum  Belladonn^e  optime  usurpatur, 
quum  ad  Cremoris  spissitudinem,  aqUa  addita, 
reductum  est;  hac  solutione  tunc  illinantur 
palpebrae  superciliaque.  Hora  vel  hora  et 
dimidia  postquam  applicatum  fuerit.  Pupilla 
maxime  dilatata  invenietur ;  et  mistura,  ne 
crustas  in  oculi  appendicibus  formaret,  ablu¬ 
atur  ;  et  iterum  tertioque  iridie  repetatur. 

Varia  alia  medicamenta  narcotica  vi  magna 
ad  Pupillam  dilatandam  pollere  videntur,  va¬ 
riisque  ab  auctoribus  laudata  sunt. 

Extractum  Hyosciami  potissimum  a  Domino 
Wishart  commendatur,  ut  minus  stimulans 
quam  Belladonna.  Datura  Stramonium  etiam 
eandem  potestatem  habet,  ut  ab  experimentis 
Doctoris  Hannay  de  oppido  Liverpool  ap¬ 
paret.*^ 

*  Dr  Hannay  de  Stramonii  effectibus  ita  loquitur.  I 
may  take  this  opportunity  of  remarking',  that  we  liave  been 
using  the  Extract  of  Stranronium  pretty  extensively  in  Iritis, 
and  those  other  diseased  states  of  the  Eye,  in  which  the  Bel¬ 
ladonna  has  recenti y  been  employed  with  such  good  effect, 

Ut  prohibeamus  ne  Lymphse  effusio  fiat,  et 
si  ita  res  evenerit  ut  absorptionem  promove¬ 
amus,  ad  remedia,  quee  hoc  consilio  potentis- 
sima  ess^  creduntur,  confugiendum  est. 

Vi  prorsus  admirabili  in  vasa  corporis  capil¬ 
laria  (sine  ullo  nexu  cum  origine  morbi)  Hy- 
drargyrum  pollet,  adque  Lymphse  ab  iisdem 
depositionem  arcendam,  vel  si  effusa  fuerit, 
amovendam,  in  Iritidis  curatione  omnium 
remediorum  utilissinaum  invenitur,  quam  rem 
verba  Domini  Travers  probe  depingunt.  ‘  But 
if  any  two  facts  are  well  established  in  modern 
medicine,  I  apprehend  they  are  these ;  first, 
the  power  of  mercury  to  arrest  acute  mem¬ 
braneus  inflammation,  both  prior  to  and  after 
the  effusion  of  adhesive  matter  ;  and,  secondly, 
by  its  power  rapidly  to  remove  by  an  excite- 


and  have  found  it  to  be  fully  more  actire  and  efficient  than 
that  valuable  medicine.  Indeed,  in  some  cases,  it  succeeded 
where  the  Belladonna  produced  no  alteration  on  the  Pupii.” 
— Vide  Annual  Report  of  the  Liverpool  Institution  for  Dis- 
eases  of  the  Eye,  for  July  1821  to  July  1822,  by  Alexander 
Hannay,  M.  D.  Physiciau  to  the  Institution.  Mcdical  and 
Physical  Journal,  vol,  xlviii.  p.  266,  7. 

ment  of  the  absorbent  system  peculiar  to  itself, 
'the  newly  efFused  adhesive  matter.  If  these 
facts  are  admitted,  the  propriety  of  its  use  is 
indicated  in  Iritis,  as  in  Carditis,  Pleuritis,  Pe¬ 
ritonitis.^ 

-  Doctor  Farre,  Hy drargyro  in  Iritide  Idiopa¬ 
thica,  ex  magno  beneficio,  quod  ab  usu  ejus  in 
specie  Iritidis  Syphilitica  oriri  viderat,  primum 
uti  adductus  fuit.  Experimentorumque  even¬ 
tas  eum  certiorem  fecit  potestatem  Hydrargyri 
solam  rite  continuatam,  idoneam  esse  cursui 
morbi  occurrere.f 

Omnium  Hydrargyri  praeparationum.  Un¬ 
guentum,  Pilulas  et  Submurias,  Opio  conjunc¬ 
tas  (ne  alvum  afficiant)  asquis  viribus  in  Iritide 
tollendo  pollere  videntur. 

Si  selegantur  Pilulas  tlydrargyri,  du£e  cum 
grani  Opii  dimidio  conjunctse,  hora  decubitus, 
et  una,  cui  Opii  grani  quarta  pars  addita  est, 
mane  sumantur. 


*  Synopsis  on  the  Diseases  of  the  Eye,  by  Benjamin  Tra- 
vers,  F.R.S.  p.  2Q1. 

t  Vide  p.  28j  Pref.  Saunders  on  the  Eye,  edited  by  Dr 
Farre. 

Submurias  Hydrargyri,  qui  nunc  generaliter 
usurpatur,  in  dose  granorum  duorum  vel  trium 
cum  grani  dimidio  Opii  adhibeatur,  et  hasc 
semel  atque  iterum  indie  repetatur,  donec 
effectus  Hydrargyri  proprii  in  corpore  sese  os¬ 
tendunt,  quibus  perseverandum  est  quamdiu 
signa  inflammationis  existunt ;  nam,  ut  Farre 
docet : — ‘  It  is  not  the  quantity  of  mercury, 
but  the  mercurial  action  'which  is  required  to 
interrupt  the  disorganizing  process,  and  the 
former  must  be  kept  up  until  the  latter  is  sub- 
dued.” 

Unguentum  Hydrargyri  cum  Opio  super 
Palpebram  semel  indie  bene  infricatum,  a 
Beer  summis  laudibus  commendatum  est, 
quia  ad  absorptionem  Lymphse  multum  con¬ 
fert,  Pro  applicatione  externa  etiam  solu¬ 
tionem  Muriatis  Hydrargyri  in  aqua  cui  mu- 
cilago  paulumque  Vini  opii  addita  sunt,  mul¬ 
tum  laudat ;  et  cum  hasc  mistura  suam  vim 
amiserit.  Unguentum  sic  formatum, 

R. 

Butyri  5  ii. 

Oxidi  Hydrarg.  rubri,  gr.  vi. 

Extract.  Opii  gr.  viii. 

terantur  simul,  ut  fiat  unguentum,  cujus  quan¬ 
titas  parva  inter  Palpebras  quotidie  inseratur. 
Si  viribus  plurimum  fractis  et  imbecillis,  asger 
cursum  quem  vocant  Hydrargyri  non  patiatur, 
tunc  usu  tonicorum,  ut  Cinchonas  et  Acidorum 
mineralium  cum  diaeta  lauta,  corpus  roborare 
oportet ;  et  ab  Hydrargyro  prudenter  adhibito 
et  tonicis  conjuncto,  multum  commodi  ob¬ 
tinetur. 

Ratione  idonea  Hydrargyrum  dandi  in  Iritide 
aperta,  nunc  ad  modum  ejus  operandi  progre¬ 
diamur. 

Doctor  Farre^  credidit  hoc  potissimum  me¬ 
tallum  actionem  arteriarum  extremarum  mor¬ 
bosam  minuendo,  et  eas  ad  conditionem  sanam 
revocando  agere;  simulque  actionem  arteriarum, 
qua  Lymphse  effusio  nititur,  mutare,  etiamque 
mutationes  omnes  sequentes,  quae  ab  hoc  pro¬ 
cessu  oriuntur,  cohibere. 

Haec  opinio  ab  ea  quae  Doctori  Veitchf  pla- 


*  Cooper’s  and  Travers’  Surgical  Essays,  p.  92. 
t  Veitch  Opere  citato,  pp.  9^,  93. 

cet,  non  multum  differt;  putat  enim  inflam¬ 
mationem  ex  actione  arteriarum  capillarium 
aucta  constare,  actione  venarum  seque  im¬ 
minuta,  comitata;  unde  arteriarum  distentio 
et  renixus  consequuntur,  tensionem  et  tu¬ 
morem  moventes.  Usu  Hydrargyri  tamen, 
tota  vasa  sanguifera  stimulantur,  actio  arteri¬ 
arum  capillarium,  simulque  venarum,  valde 
augetur,  dum  vasorum  absorbentium  actio 
multum  crescit ;  quamobrem  vense  actioni  ca¬ 
pillarium,  ne  effusione  lymphse  sese  relevent, 
prohibitarum,  sese  accommodant :  dum  vasa 
absorbentia,  actione  jam  aucta,  Lympham,  quse 
jam  effusa  sit,  amovendi  potentia  fiunt. 

Hanc  rei  esse  rationem  vel  inde  apparet, 
quod  tumores,  Hydrargyro  adhibito,  multo  ce¬ 
lerius  absorbentur,  et  quod  in  Inflammation¬ 
ibus  membranse  serosse,  ut  in  Pleiiritide,  Per¬ 
icarditide,  in  Carditide  etiam,  et  in  mortifera 
Cynanche  Tracheali,  multum  commodi  ab 
eodem  obtinetur. 

Adhuc  curationem  Iritidis  Idiopathicse  so¬ 
lius  descripsimus ;  et  eadem  curandi  ratione, 
(aliqua  ex  parte  tamen  mutata)  Iritis  Syphil- 

itica  eget.  Curandi  consilia  quibus  praecipue 
obsequi  oportet,  heec  sunt;  omnibus  remediis 
quae  inflammationem  tollunt  prudenter  uti, 
dum  Hydrargyrum  tali  modo  adhibemus,  qualis 
citissime  morbum  nascentem  amoveat,  et  recur¬ 
sum  doloris  nocturni  qui  hanc  speciem  Iritidis 
tam  bene  declarat,  et  effusionem  Lymphae 
augere  apparet,  prohibere  nitimur.  Quamvis 
missio  sanguinis  generalis  in  hac  Iritidis  forma 
non  requiritur,  multum  commodi  tamen  a 
detractione  sanguinis  ex  parte  hirudinibus  vel 
cucurbitulis  cum  ferro,  dum  omnibus  remediis 
in  priore  parte  Iritidis  Idiopathicae  supra  dictis 
utimur,  orietur. 

Pro  indicatione  secunda,  Beer^  usum  internum 
Muriatis  Hydrargyri  solutionis  in  Aethere 
Sulphurico  cum  Tinctura  Opii  conjuncto  supra 
modum  laudat.  Calomelas,  tamen,  vel  pilulae 
Hydrargyri  modo  simili,  ut  in  Iritide  Idiopa¬ 
thica,  adhibita,  exitu  aeque  felici  praescriban¬ 
tur. 


*  Edinbiirgli  Metlical  and  Surgical  Journal,  vol.  xir. 

p.  220. 

Ad  postremam  indicationem  complendam, 
ad  frictionem  unguento  Hydrargyri  cum  Opio 
super  Palpebram  semel  atque  iterum  indie, 
prsBcipueque  tempore  quum  dolores  redire 
expectentur,  confugiendum  est. 

Ut  Iritidem,  cui  nomen  Mercurialis  datur, 
ad  sanitatem  perducamus,  nihil  aliud  requiritur, 
quam  ut  omnibus  modis  supradictis  utamur, 
qui  citissime  morbum  removebunt ;  nam  om¬ 
nium  aliarum  Iritidis  specierum  hsec  facillime 
illa  curandi  ratione  sanari  apparet.  In  quibus¬ 
dam  exemplis  tamen,  quum  morbus  eruption¬ 
ibus  a  priore  Hydrargyri  abusu  orientibus  con¬ 
necti  apparet,  videtur  Submurias  Hydrargyri 
in  Iritidem  comitantem  nullam  omnino  vim 
habere.^ 

Quod  si  malum  remediis  supra  notatis  cedere 
nolit,  et  ad  id  stadium,  quo  Pus  parvis  tuber¬ 
culis  in  Iride  formatis  effluit,  progressus  sit ; 
quoniam  Camera  oculi  anterior  absorbendo 


*  Quarterly  Journal  of  Foreigii  Medicine  and  Surgery, 
and  of  the  Sciences  connected  with  them,  vol.  i.  (1818-19) 
p.  78. 

plurimum  potest,  medici  est  absorptionem 
(qu£e  ad  incipiendum  proclivis  est)  materiae 
elFusse  promovere. 

Hoc  consilio  uti  oportet  cum  Submuriate 
Hydrargyri  (ut  in  P.  29,  adhibito)  variis  lotion¬ 
ibus  stimulantibus,  sicut  Collyriis  Sulphatis 
Zinci,  Spiritui  Camphoree  conjuncti ;  vel  ocu¬ 
lus  vaporibus  aqu£e  Ammoniee,  iterum  iterum- 
que  objiciatur,  dum  absorptioni  favemus,  usu 
vesicatorii  nuchae  vel  pone  aures  admoti. 

His  remediis  paucis  diebus  tota  materia 
effusa  amovebitur;  et  Camera  oculi  anterior 
Pelluciditatem  suam  recuperabit,  quamvis  mo¬ 
tus  Iridis  ex  toto  amittitur.  Circulus  Iridis 
major  colorem  sibi  naturalem  recuperat,  dum 
Pupilla  corrugata  et  insequalis  manet  et  immo¬ 
ta  existens  visum  in  totum  perdit. 

In  exemplis  ubi  processus  perniciosus,  non 
tam  perfectus  fuit ;  agger  quoddam  beneficium 
obtinere  potest  ab  operatione  ad  Pupillam  ar¬ 
tificiosam  concinnandam;  quam  autem  hic 
describere  non  locus  est. 


FINIS. 


